Selecţionata României a învins dramatic echipa Germaniei, cu scorul de 3-2 (2-1), sâmbătă, la Vrbovec (Croaţia), în Grupa a 6-a a turului de elită al Campionatului European de fotbal Under-19 din 2024.
După un debut cu stângul, 0-2 cu Turcia, tricolorii au obţinut o victorie spectaculoasă în faţa echipei Germaniei, prin golurile marcate de Patrick Dulcea (28), Alexandru Stan (43) şi Adrian Mazilu (90+4). Pentru învinşi a înscris Dzenan Pejcinovic (30, 62).
Selecţionerul Adrian Dulcea a aliniat echipa: Vlad Răfăilă - Mario Aioanei, Mario Tudose, Robert Bădescu, Andrei Borza - Andrei Florea, Roberto Jalade (căpitan), Patrick Dulcea - Adrian Mazilu, Alexandru Stan (Jason Vescan-Kodor, 75), Rareş Pop (Adrian Caragea, 63).
Din păcate pentru noi, Turcia a învins Croaţia (2-1) în cealaltă partidă a grupei și a câștigat grupa, cu 6 puncte, Croaţia şi România având câte 3 puncte, iar Germania 0 puncte.
Marţi sunt programate partidele România - Croaţia şi Germania - Turcia, ambele de la ora 15:00.
Se califică la turneul final, găzduit de Irlanda de Nord, în perioada 15-28 iulie, câştigătoarele celor şapte grupe de la turul de elită. Selecţionata României a participat la două ediţii ale Campionatui European U19, în 2011 şi 2022. În 2025, turneul final va fi găzduit de România.